Γνωστοποίηση Λειτουργίας σε Κύρια Τουριστικά Καταλύματα
Γνωστοποίηση λειτουργίας κύριων τουριστικών καταλυμάτων
Με τη γνωστοποίηση δίνονται πληροφορίες σχετικά με: - τον φορέα άσκησης της δραστηριότητας - τη θέση της εγκατάστασης (διεύθυνση και γεωγραφικές συντεταγμένες) - την ασκούμενη δραστηριότητα (Κωδικός NACE, δυναμικότητα, αστέρια κλπ.) - κολυμβητικές δεξαμενές - πρόσθετες εγκαταστάσεις (ΚΥΕ, παιδότοποι κλπ.).
Σύσταση επιχείρησης (ατομική, εταιρική) *Για σύσταση εταιρείας δείτε τον σύνδεσμο παρακάτω
Ο αιτών να είναι κάτοχος κωδικών TAXISnet.
Ύπαρξη άδειας οικοδομής ή άδεια δόμησης εκδοθείσα από τον οικείο Ο.Τ.Α. ή άλλη αρμόδια αρχή: Για χώρους που έχουν διατηρηθεί, σύμφωνα με τις διατάξεις των άρθρων 5 και 6 του ν. 3843/2010 (Α΄ 62) τηρείται στην εγκατάσταση αντίγραφο της αίτησης όπου βεβαιώνεται η περαίωση της διαδικασίας διατήρησης του χώρου, σύμφωνα με την παρ. 5 του άρθρου 6 του ν. 3843/2010 (Α΄ 62). Για κατασκευές ή χρήσεις που έχουν υπαχθεί στις ρυθμίσεις του άρθρου 24 του ν. 4014/2011 (Α΄ 209) και στις διατάξεις του ν. 4178/2013 τηρείται στην εγκατάσταση η βεβαίωση περαίωσης της διαδικασίας, σύμφωνα με το άρθρο 2 της 41498/26.9.2011 απόφασης των Υπουργών Διοικητικής Μεταρρύθμισης και Ηλεκτρονικής Διακυβέρνησης, Περιβάλλοντος, Ενέργειας και Κλιματικής Αλλαγής και Δικαιοσύνης, Διαφάνειας και Ανθρωπίνων Δικαιωμάτων (Β΄ 2167) ή η βεβαίωση εξόφλησης ποσοστού 30% του συνολικού ποσού προστίμου από το πληροφοριακό σύστημα του ΤΕΕ.
Ο αιτών να μην έχει καταδικαστεί αμετάκλητα για κακούργημα.
Στην περίπτωση που το κατάστημα αδειοδοτείται περιβαλλοντικά και σύμφωνα με τους όρους για τη διαχείριση και τη διάθεση υγρών αποβλήτων που προβλέπονται στην απόφαση έγκρισης περιβαλλοντικών όρων ή στις πρότυπες περιβαλλοντικές δεσμεύσεις και συνδέεται με το αποχετευτικό δίκτυο του οικείου Ο.Τ.Α., θα πρέπει να τηρείται στην εγκατάσταση αποδεικτικό σύνδεσης με το δίκτυο αυτό.
Πλήρωση των προϋποθέσεων ενεργητικής πυρασφάλειας για τις κτιριακές εγκαταστάσεις.
Όπου απαιτείται σύμφωνα με το Κεφάλαιο Α΄ του ν. 4014/2011 και το Παράρτημα VI της υπ’ αριθμ. 1958/2012 (Β΄ 21) απόφασης του Υπουργού Περιβάλλοντος, Ενέργειας και Κλιματικής Αλλαγής, να έχει εκδοθεί Απόφαση Έγκρισης Περιβαλλοντικών Όρων (Α.Ε.Π.Ο.) για έργα ή δραστηριότητες που υπάγονται στην κατηγορία Α΄ του Παραρτήματος VI της υπ’ αριθμ. 1958/2012 (Β΄ 21) απόφασης του Υπουργού Περιβάλλοντος, Ενέργειας και Κλιματικής Αλλαγής, όπως ισχύει, ή δήλωση υπαγωγής σε Πρότυπες Περιβαλλοντικές Δεσμεύσεις (ΠΠΔ) για έργα ή δραστηριότητες που υπάγονται στην κατηγορία Β’ του εν λόγω Παραρτήματος με τήρηση της διαδικασίας που προβλέπεται στο άρθρο 3 της υπ’ αριθμ. 59845/2012 (Β΄ 3438) κοινής υπουργικής απόφασης.
Προϋποθέσεις περί μη τέλεσης αξιόποινων πράξεων
Ενημέρωση/Ανάρτηση εγγράφου μέσω Πληροφοριακού Συστήματος
Η διαδικασία αφορά στις ενέργειες στις οποίες πρέπει να προβεί ο φορέας εκμετάλλευσης κύριου ξενοδοχειακού καταλύματος (ξενοδοχείο, οργανωμένη τουριστική κατασκήνωσή, ξενώνες φιλοξενίας νέων), πριν από την έναρξη λειτουργίας της επιχείρησης. Η διαδικασία γνωστοποίησης έχει αντικαταστήσει το Ειδικό Σήμα Λειτουργίας. Ο προβλεπόμενος έλεγχος της νόμιμης λειτουργίας των τουριστικών καταλυμάτων διενεργείται εκ των υστέρων από τις αρμόδιες αρχές.
Παράβολο υπέρ του ελληνικού δημοσίου για γνωστοποίηση Ξενοδοχείου Κατηγορίας 5* ανά δωμάτιο.
Παράβολο υπέρ του ελληνικού δημοσίου για γνωστοποίηση Ξενοδοχείου Κατηγορίας 4* ανά δωμάτιο.
Παράβολο υπέρ του ελληνικού δημοσίου για γνωστοποίηση Ξενοδοχείου Κατηγορίας 3* ανά δωμάτιο.
Παράβολο υπέρ του ελληνικού δημοσίου για γνωστοποίηση Ξενοδοχείου Κατηγορίας 2* ανά δωμάτιο.
Παράβολο υπέρ του ελληνικού δημοσίου για γνωστοποίηση Ξενοδοχείου Κατηγορίας 1* ανά δωμάτιο.
Παράβολο υπέρ του ελληνικού δημοσίου για τη γνωστοποίηση τουριστικού καταλύματος εντός παραδοσιακών κτισμάτων (ανεξαρτήτως τάξης) ανά δωμάτιο.
Παράβολο υπέρ του ελληνικού δημοσίου για τη γνωστοποίηση ξενώνα νέων ανά κλίνη.
Καμπινγκ (όλες οι κατηγορίες) ανά οικίσκο
Υπεύθυνη Δήλωση του αιτούντα περί μη αμετάκλητης καταδίκης του αιτούντα για κακούργημα.
Απόφαση Έγκρισης Περιβαλλοντικών Όρων ή δήλωση υπαγωγής σε Πρότυπες Περιβαλλοντικές Δεσμεύσεις (ΠΠΔ).
Βεβαίωση του Ξενοδοχειακού Επιμελητηρίου Ελλάδας (Ξ.Ε.Ε.) και αριθμός απόφασης περί έγκρισης διακριτικού τίτλου.
Άδεια δόμησης από την υπηρεσία δόμησης του οικείο ΟΤΑ ή από άλλη αρμόδια αρχή ή Βεβαίωση περαίωσης της διαδικασίας διατήρησης του χώρου σύμφωνα με τις διατάξεις του ν. 3843/2010 ή του ν. 4178/2013 και τα κατά περίπτωση σχέδια και μελέτες που τα συνοδεύουν.
Αποδεικτικό σύνδεσης με το αποχετευτικό δίκτυο του οικείου Ο.Τ.Α.
Πιστοποιητικό πυρασφάλειας για το σύνολο της εγκατάστασης
Δικαιολογητικά νόμιμης λειτουργίας κολυμβητικών δεξαμενών.
Εκδίδεται από την οικεία Πυροσβεστική Υπηρεσία, για τα τουριστικά καταλύματα, δυναμικότητας πενήντα μίας (51) κλινών και άνω. Διαφορετικά αρχειοθετημένη μελέτη πυροπροστασίας
Εφόσον, ο φορέας εκμετάλλευσης του καταλύματος είναι ο ίδιος που λειτουργεί και την κολυμβητική δεξαμενή, η γνωστοποίηση των κολυμβητικών δεξαμενών του τουριστικού καταλύματος υποβάλλεται κατά το στάδιο γνωστοποίησης του τουριστικού καταλύματος και πρέπει να έχει διαθέσιμα τα δικαιολογητικά που αφορούν την κολυμβητική δεξαμενή και ορίζονται στη διαδικασία MITOS 357446.
Γνωστοποίηση Λειτουργίας σε κύρια τουριστικά καταλύματα
Η διαδικασία εκτελείται από την αρμόδια Υπηρεσία Τουρισμού (Περιφερειακές Υπηρεσίες Τουρισμού ή Ειδική Υπηρεσία Προώθησης και Αδειοδότησης Τουριστικών Επενδύσεων (ΕΥΠΑΤΕ)) της Γενικής Γραμματείας Τουριστικής Πολιτικής και Ανάπτυξης. 1. Τα παράβολα υπολογίζονται ανάλογα με τη δυναμικότητα (αριθμό δωματίων) του τουριστικού καταλύματος. Το ανώτατο κόστος δεν δύναται να καθοριστεί εκ των προτέρων διότι εξαρτάται από τον αριθμό δωματίων του τουριστικού καταλύματος. 2. Τα κύρια ξενοδοχειακά καταλύματα οφείλουν να διαθέτουν εγκεκριμένο διακριτικό τίτλο. 3. Τα ξενοδοχεία και οι οργανωμένες τουριστικές κατασκηνώσεις οφείλουν σε διάστημα εντός 50 ημερών από τη γνωστοποίηση λειτουργίας τους να εκδώσουν πιστοποιητικό κατάταξης από τ 4. Προσοχή! Πλέον η γνωστοποίηση των κολυμβητικών δεξαμενών του τουριστικού καταλύματος υποβάλλεται με τη γνωστοποίηση του τουριστικού καταλύματος στο ΟΠΣ https://openbusiness.mindev.gov.gr/, υπό την προϋπόθεση ότι ο φορέας εκμετάλλευσης του τουριστικού καταλύματος είναι ο ίδιος με αυτόν που λειτουργεί και την κολυμβητική δεξαμενή. Τα δικαιολογητικά που αφορούν την κολυμβητική δεξαμενή ορίζονται στη δημοσιευμένη διαδικασία στο MITOS με Μοναδικό Αριθμό Καταχώρισης 357446.
Έκδοση πιστοποιητικού κατάταξης σε ξενοδοχεία, οργανωμένες τουριστικές κατασκηνώσεις καθώς και σε ενοικιαζόμενα επιπλωμένα δωμάτια - διαμερίσματα (ΕΕΔΔ) σε κατηγορίες αστέρων και κλειδιών αντίστοιχα.
Κεφάλαιο Α: διαδικασίες λειτουργίας τουριστικών επιχειρήσεων Τροποποιήσεις: - ν. 4796/2021 (Α΄ 63), Άρθρο 18- Τροποποίηση άρθρου 2 του ν. 4276/2014 (Χορήγηση Ειδικού Σήματος Λειτουργίας) Άρθρο 19 - Τροποποίηση άρθρου 7 του ν. 4276/2014 (Ελεγκτική διαδικασία - Κυρώσεις) - ν. 4759/2020 (Α΄ 245)- Τροποποίηση άρθρου 1 του ν. 4276/2014 (τουριστικές επιχειρήσεις) - ν. 4688/2020 (Α΄ 101), Άρθρο 48- Τροποποίηση άρθρου 6 του ν. 4276/2014 (διαδικασία κατάταξης καταλυμάτων) Άρθρο 49 - Τροποποίηση άρθρου 7 του ν. 4276/2014 (Ελεγκτική διαδικασία - Κυρώσεις) - ν. 4531/2018 (Α΄ 62), Άρθρο 39 - Τροποποίηση άρθρου 1 του ν. 4276/2014 (Τουριστικές επιχειρήσεις) - ν. 4582/2018 (Α΄ 208), Μέρος Τέταρτο (Άρθρα 30-33) - Τροποποίηση άρθρου 1 του ν. 4276/2014 (Τουριστικές επιχειρήσεις) - Τροποποίηση άρθρου 2 του ν. 4276/2014 (Χορήγηση Ειδικού Σήματος Λειτουργίας) - Τροποποίηση άρθρου 6 του ν. 4276/2014 (διαδικασία κατάταξης καταλυμάτων) - Τροποποίηση άρθρου 7 του ν. 4276/2014 (Ελεγκτική διαδικασία-Κυρώσεις) - ν. 4442/2016 (Α΄ 230), Άρθρο 40 - Γνωστοποίηση λειτουργίας τουριστικών καταλυμάτων Άρθρα 31 και 42-47 - Τροποποίηση άρθρου 3 του ν. 4276/2014 (διαδικασία χορήγησης ΕΣΛ σε ξενοδοχεία/τουριστικές κατασκηνώσεις) - Τροποποίηση άρθρου 4 του ν. 4276/2014 (διαδικασία χορήγησης ΕΣΛ σε ενοικιαζόμενα δωμάτια) - Τροποποίηση άρθρου 7 του ν. 4276/2014 (Ελεγκτική διαδικασία-Κυρώσεις) - ν. 4403/2016 (Α΄ 125), Άρθρο 31- Τροποποίηση άρθρου 1 του ν. 4276/2014 (τουριστικές επιχειρήσεις) - Τροποποίηση άρθρου 2 του ν. 4276/2014 (Χορήγηση Ειδικού Σήματος Λειτουργίας) - Τροποποίηση άρθρου 7 του ν. 4276/2014 (Ελεγκτική διαδικασία-Κυρώσεις) - ν. 4336/2015 (Α 94), Άρθρο 2, Υποπαράγραφος Α3-Κατάργηση από 1/11/2015 της παραγράφου 1 και 7 του άρθρου 2 του ν. 4276/2014 (Χορήγηση Ειδικού Σήματος Λειτουργίας) - ν. 4308/2014 (Α 251), Άρθρο 41-Τροποποίηση άρθρου 2 του ν. 4276/2014 (Χορήγηση Ειδικού Σήματος Λειτουργίας) - Τροποποίηση άρθρου 7 του ν. 4276/2014 (Ελεγκτική διαδικασία-Κυρώσεις) - ν. 4315/2014 (Α΄ 269), Άρθρο 23- Τροποποίηση άρθρου 5 του ν. 4276/2014 (κατάταξη τουριστικών καταλυμάτων) - ν. 4305/2014 (Α΄ 237), Άρθρο 35-Τροποποίηση άρθρου 1 του ν. 4276/2014 (τουριστικές επιχειρήσεις) - Τροποποίηση άρθρου 5 του ν. 4276/2014 (κατάταξη τουριστικών καταλυμάτων)
Προδιαγραφές και κριτήρια κατάταξης σε αστέρια. Τροποποιήσεις: - ΥΑ 1142/26-1-2021 (Β΄ 365) - Τροποποίηση άρθρου 2 (παρ.2), αρ. 3 (παρ.3), αρ 4 (προσθήκη παρ.7), αρ.6 (παρ. 6) και Παραρτήματος (αρ.7) της ΥΑ 216/2015 (ΦΕΚ 10/Β) - (Προδιαγραφές) - ΥΑ 17352/2018 (ΦΕΚ Β/4822) - Τροποποίηση αρ. 2, 4 και Παράρτημα της ΥΑ216/2015 (ΦΕΚ 10/Β) – (Προδιαγραφές) - ΥΑ 21654/2017 (ΦΕΚ 4242/Β) - Τροποποίηση αρ. 2, 3, 4, 6 και Παράρτημα της ΥΑ216/2015 (ΦΕΚ 10/Β) – (Προδιαγραφές) - ΥΑ 19102/2016 (ΦΕΚ 3387/Β) - Τροποποίηση αρ. 4, 6 και Παράρτημα της ΥΑ216/2015 (ΦΕΚ Β/10) – (Προδιαγραφές)
Τεχνικές και λειτουργικές προδιαγραφές των Οργανωμένων Τουριστικών Κατασκηνώσεων Τροποποιήσεις: - ΥΑ 11810/24-7-2020 (Β΄ 3451)-Τροποποίηση αρ. 2 και αρ. 7 της ΥΑ 14129/2015 (καταλληλότητα γηπέδου, προβλέψεις για θέσεις των σκηνών, των συρόμενων και των αυτοκινούμενων τροχόσπιτων) - ΥΑ 22785/2018 (Β΄ 6050) - Τροποποίηση αρ. 6 της ΥΑ14129/2015 (Β΄ 1476) – (Παράταση έως 31/12/2019 για τη χορήγηση πιστοποιητικού κατάταξης) - ΥΑ 21662/2017 (Β΄ 4242) - Τροποποίηση αρ. 6 της ΥΑ14129/2015 (Β΄ 1476) - (Παράταση για τη χορήγηση πιστοποιητικού κατάταξης)
Προδιαγραφές προϋποθέσεις για ίδρυση και λειτουργία Ξενώνων Φιλοξενίας Νέων Τροποποίηση: - ΥΑ 2710/2020 (Β΄ 586)- Τροποποίηση αρ.2 και αρ.3 της ΥΑ 26036/2014 (χωροταξικά και πολεοδομικά κριτήρια, τεχνικές προδιαγραφές)
Διαδικασία γνωστοποίησης έναρξης λειτουργίας τουριστικών καταλυμάτων του άρθρου 1 του ν. 4276/2014, μέσω του Ολοκληρωμένου Πληροφοριακού Σύστηματος Άσκησης Δραστηριοτήτων και Ελέγχων (ΟΠΣ-ΑΔΕ).
Διαδικασία γνωστοποίησης έναρξης λειτουργίας κολυμβητικών δεξαμενών εντός τουριστικών καταλυμάτων και εγκαταστάσεων ειδικής τουριστικής υποδομής, μέσω του Ολοκληρωμένου Πληροφοριακού Σύστηματος Άσκησης Δραστηριοτήτων και Ελέγχων (Ο.Π.Σ.-Α.Δ.Ε.).
Ο ενδιαφερόμενος υποβάλλει αίτηση γνωστοποίησης μέσω του ηλεκτρονικού συστήματος open business (https://openbusiness.mindev.gov.gr/), προς α) την αρμόδια ΠΥΤ για ξενοδοχεία 1-3*, camping και ξενώνες φιλοξενίας νέων ή για ξενοδοχεία και camping 4-5* δυναμικότητας κάτω των 300 κλινών β) την ΕΥΠΑΤΕ για ξενοδοχεία 4-5* δυναμικότητας άνω των 300 κλινών και camping άνω των 300 κλινών. Κάθε γνωστοποίηση που υποβάλλεται λαμβάνει μοναδικό ηλεκτρονικό αριθμός μέσω του συστήματος.
Μέσω του συστήματος Ο.Π.Σ.-Α.Δ.Ε., αυτόματα, η γνωστοποίηση κοινοποιείται στις κατά περίπτωση αρμόδιες Υπηρεσίες και δύνανται να ασκούν τους κατά νόμο προβλεπόμενους ελέγχους.
Επιπρόσθετα η αρμόδια τουριστική υπηρεσία κοινοποιεί τη γνωστοποίηση αμελλητί και το αργότερο εντός πέντε (5) εργάσιμων και σε κάθε άλλη αρχή που κατά την κρίση της πρέπει να λάβει γνώση, προκειμένου και αυτή να ασκήσει τις κατά νόμο ελεγκτικές της αρμοδιότητες.